ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
జూలైలో 18.75 లక్షల నికర సభ్యుల చేరికతో ఈపీఎఫ్ఓ వేదికపై అత్యధిక పేరోల్ జోడింపు నమోదు
ఈపీఎఫ్ఓ ఈరోజు విడుదల చేసిన 2023 జూలై నెల తాత్కాలిక పేరోల్ డేటాలో తమ సంస్థ 18.75 లక్షల నికర సభ్యులను చేర్చుకున్నట్లు తెలిపింది. ఏప్రిల్, 2018 నుండి సెప్టెంబరు, 2017 కాలానికి సంబంధించిన ఈపీఎఫ్ఓ పేరోల్ డేటా ప్రచురించినప్పటి నుండి ఈ నెలలో అత్యథిక చేరకలు నమోదయ్యాయి. గత మూడు నెలల నుండి పెరుగుతున్న ట్రెండ్ కొనసాగుతోంది. గత జూన్ 2023 కంటే దాదాపు 85,932 మంది నికర సభ్యుల పెరుగుదల జులై నెలలో నమోదు కావడం విశేషం. జూలై 2023లో దాదాపు 10.27 లక్షల మంది కొత్త సభ్యులు నమోదయినట్టుగా డేటా సూచిస్తోంది. ఇది జూలై 2022 నుండి పరిశీలిస్తే అత్యధికం. ఈపీఎఫ్ఓలో చేరిన కొత్త సభ్యులలో ఎక్కువ మంది.. 18-25 సంవత్సరాల వయస్సు గలవారు. నెలలో మొత్తం చేరికలో దాదాపు ఈ వయస్సు వారే 58.45 శాతం ఉన్నారు. దేశంలోని సంఘటిత రంగం మానవ శక్తిలోచేరిన మొదటి సారి ఉద్యోగార్ధులుగా ఉన్న యువత నమోదులో పెరుగుతున్న ధోరణిని ఇది అద్దం పడుతుంది. సుమారు 12.72 లక్షల మంది సభ్యులు చందా నుంచి నిష్క్రమించినా తిరిగి ఈపీఎఫ్ఓలో చేరినట్లు పేరోల్ డేటా నిరూపిస్తుంది. ఇది గత 12 నెలల్లో అత్యధికం. ఈ సభ్యులు తమ ఉద్యోగాలను మార్చుకొని.. ఆ తరువాత ఈపీఎఫ్ఓకింద ఉన్న సంస్థల్లో తిరిగి చేరారు. వారి సామాజిక భద్రతా రక్షణను పొడిగిస్తూ తుది పరిష్కారం కోసం దరఖాస్తు చేయడానికి బదులుగా వారి సంచితాలను బదిలీ చేయడానికి ఎంచుకున్నారు. లింగ వారీగా పేరోల్ డేటాను విశ్లేషిస్తే జూలై 2023లో దాదాపు 3.86 లక్షల మంది నికర మహిళా సభ్యులు పేరోల్లో చేర్చబడ్డారు. దాదాపు 2.75 లక్షల మంది మహిళా సభ్యులు తొలిసారిగా సామాజిక భద్రత పరిధిలోకి వచ్చారు. రాష్ట్రాల వారీగా పేరోల్ డేటాను విశ్లేషిస్తే మహారాష్ట్ర, తమిళనాడు, కర్ణాటక, గుజరాత్, హర్యానా వంటి 5 రాష్ట్రాల్లో నికర సభ్యుల చేరిక అత్యధికంగా ఉన్నాయి. ఈ రాష్ట్రాలు నికర సభ్యుల చేరికలో దాదాపు 58.78 శాతం ఉంది. ఈ నెలలో ఆయా ప్రాంతాల నుంచి మొత్తం 11.02 లక్షల మంది సభ్యులు ఉన్నారు. అన్ని రాష్ట్రాల్లోకి పరిశీలన నెలలో 20.45% నికర సభ్యులను జోడించడం ద్వారా మహారాష్ట్ర ముందంజలో ఉంది. పరిశ్రమ-వాణిజ్య సంస్థలు, భవన & నిర్మాణ పరిశ్రమ, ఎలక్ట్రికల్, మెకానికల్ మరియు జనరల్ ఇంజినీరింగ్ ఉత్పత్తులలో నిమగ్నమైన సంస్థల్లో పని చేసే సభ్యులలో పరిశ్రమల వారీగా డేటా యొక్క నెలవారీ పోలికలో గణనీయమైన వృద్ధి కనిపిస్తోంది. దీని తర్వాత జౌళి, ఆర్థిక రంగంలోని ఫైనాన్సింగ్ ఎస్టాబ్లిష్మెంట్, దవాఖానాలు మొదలైనవి ఉన్నాయి. మొత్తం నికర సభ్యత్వంలో దాదాపు 38.40% అదనంగా నిపుణుల సేవల వారు  నుండి వచ్చారు. ఉద్యోగి రికార్డును అప్డేట్ చేయడం నిరంతర ప్రక్రియ, డేటా ఉత్పత్తి అనేది నిరంతర వ్యాయామం కాబట్టి పై పేరోల్ డేటా తాత్కాలికంగా మాత్రమే పరిగణనలోకి తీసుకుంటారు. కాబట్టి మునుపటి డేటా ప్రతి నెలా నవీకరించబడుతుంది. ఏప్రిల్-2018 నెల నుండి ఈపీఎఫ్ఓ సెప్టెంబర్, 2017 నుండి కాలానికి సంబంధించిన పేరోల్ డేటాను విడుదల చేస్తోంది. నెలవారీ పేరోల్ డేటాలో ఆధార్ చెల్లుబాటు చేయబడిన యూనివర్సల్ అకౌంట్ నంబర్  ద్వారా మొదటిసారి ఈపీఎఫ్ఓలో చేరిన సభ్యుల సంఖ్య, ఈపీఎఫ్ఓ కవరేజీ నుండి నిష్క్రమించిన ప్రస్తుత సభ్యులు మరియు నిష్క్రమించి తిరిగి సభ్యులుగా చేరిన వారి సంఖ్య నికర నెలవారీగా చేరడాన్ని పరిగణనలోకి తీసుకోబడుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 207.29 కోట్ల డోసులు  అందించారు
గత 24 గంటల్లో 25,75,389 డోసులు అందించారు
దేశవ్యాప్త క్రియాశీల కేసుల సంఖ్య 1,25,076
మొత్తం కేసుల్లో క్రియాశీల కేసులు 0.28%
ప్రస్తుత రికవరీ రేటు 98.53%
గత 24 గంటల్లో 19,431 మంది కోలుకున్నారు. దీంతో, కోలుకున్నవారి మొత్తం సంఖ్య 4,35,55,041 కు పెరిగింది.
గత 24 గంటల్లో 16,299 కొత్త కేసులు నమోదయ్యాయి.
రోజువారీ పాజిటివిటీ రేటు 4.58%
వారపు పాజిటివిటీ రేటు 4.85%
గత 24 గంటల్లో చేసిన 3,56,153 కొవిడ్ పరీక్షలతో కలిపి ఇప్పటివరకు 87.92 కోట్ల పరీక్షలు చేశారు.
(
రైల్వే మంత్రిత్వ శాఖ
2020 మార్చి 22-ఏప్రిల్ 14 తేదీల మధ్య కాలాన్ని ఫోర్స్ మెజర్ గా పరిగణించాలని రైల్వే శౄఖ నిర్ణయం
ఈ సమయంలో సరకు తరలింపులో జాప్యం ; వస్తువుల లోడింగ్, అన్ లోడింగ్ ;వస్తువులు సర్దడం ; నిల్వ ఉంచడం , నిల్వ వసతుల వినియోగం వంటి సదుపాయాలకు చార్జీలు రద్దు
కరోనా వైరస్ వ్యాప్తి కారణంగా ప్రస్తుతం నెలకొన్న పరిస్థితిని దృష్టిలో ఉంచుకుని ఆర్థిక మంత్రిత్వ శాఖ జారీ చేసిన ఉత్తర్వు నం.18/4/2020-పిపిడి తేదీ 19.02.2020ను పరిగణనలోకి తీసుకుని మార్చి 22,2020-ఏప్రిల్ 14,2020 మధ్యకాలానికి ఫోర్స్ మెజర్  ఏర్పడిన సమయంలో నెలకొన్న పరిస్థితి) అమలుపరచాలని రైల్వే శాఖ నిర్ణయించింది. దేశంలో కరోనా వైరస్ విస్తరణ కారణంగా ఏర్పడిన అసాధారణ పరిస్థితిని పరిగణనలోకి తీసుకుని పైన సూచించిన సమయంలో ఫోర్స్ మెజర్ వర్తింపచేస్తున్నట్టు వివరణ ఇచ్చింది. ఈ సమయంలో రైల్వే శాఖ అందించే ఈ దిగువ సదుపాయాలకు చార్జీలేవీ విధించరు.
1. డెమరేజి 
2. వార్ఫేజ్ 
3. స్టాకింగ్ 
4. స్టాబ్లింగ్, ప్రయివేట్ లేదా జాయింట్ యాజమాన్యం గల వస్తువులపై డెమరేజి
5. పార్సిల్ ట్రాఫిక్ పై డెమరేజి
6. పార్సిల్ ట్రాఫిక్ పై వార్ఫేజ్
7. కంటైనర్ ట్రాఫిక్ డిటెన్షన్ చార్జీలు 
8. కంటైనర్ ట్రాఫిక్ గ్రౌండ్ యూసేజ్ చార్జీలు 
నిత్యావసర వస్తువుల రవాణాకు అవసరమైన లాజిస్టిక్స్ మద్దతు పొందడానికి రాష్ట్రప్రభుత్వాల అధికారులతో సమన్వయంగా కృషి చేయాలని జోనల్ రైల్వేలకు సూచించిది.
మార్చి 24, 2020 నుంచి ఏప్రిల్ 30, 2020 మధ్య కాలంలో ఖాళీ కంటైనర్లు/ ఖాళీ ఫ్లాట్ వ్యాగన్ల తరలింపుపై హాలేజ్ చార్జీలు  విధించరాదని రైల్వే బోర్డు 2020 మార్చి 23వ తేదీన ఉత్తర్వులు జారీ చేసింది.
(Visitor Counter : 138
మంత్రిమండలి
అప్లయిడ్ సైన్స్ అండ్ ఇండస్ట్రియల్ టెక్నాలజీ రంగాలలో సహకారాన్ని పెంపొందించుకోవడం కోసం భారతదేశానికి, దక్షిణ కొరియా కు మధ్య ఎంఒయు పరిశీలన కై మంత్రివర్గానికి నివేదన
అప్లయిడ్ సైన్స్ అండ్ ఇండస్ట్రియల్ టెక్నాలజీ రంగాలలో సహకారానికి గాను భారతదేశానికి, దక్షిణ కొరియా కు మధ్య అవగాహన పూర్వక ఒప్పందం  కుదిరిన విషయాన్ని ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ ఎంఒయు పై దక్షిణ కొరియా అధ్యక్షులు భారతదేశాన్ని 2018వ సంవత్సరం జులై 9వ తేదీ నాడు సందర్శించిన సందర్భంగా సంతకాలయ్యాయి.
సుస్థిరాభివృద్ధి ని ప్రోత్సహించడం తో పాటు జీవన నాణ్యత ను మెరుగుపరచే ఉద్దేశ్యాల తో అప్లయిడ్ సైన్స్ అండ్ ఇండస్ట్రియల్ టెక్నాలజీస్ రంగాలలో ద్వైపాక్షిక సహకారాన్ని ప్రోత్సహించడం ఈ ఎంఒయు యొక్క లక్ష్యం గాను, ధ్యేయంగాను ఉంది.(Visitor Counter : 63
విద్యుత్తు మంత్రిత్వ శాఖ
ప్రధానమంత్రి-కుసుమ్ పథకం కింద రిజిస్ట్రేషన్ చేసుకోమని కోరుతున్న మోసపూరిత వెబ్ సైట్ లకు వ్యతిరేకంగా తాజా అడ్వైజరీ జారీ చేసిన - ఎమ్.ఎన్.ఆర్.ఈ.
ప్రధానమంత్రి కిసాన్ ఊర్జా సూరక్షా క్ష ఏవం ఉత్తాన్ మహాభియాన్  పథకం కింద రిజిస్ట్రేషన్ చేసుకోమని కోరుతున్న మోసపూరిత వెబ్సైట్లకు వ్యతిరేకంగా నూతన మరియు పునరుత్పాదక ఇంధన మంత్రిత్వ శాఖ  ఈ రోజు తాజా అడ్వైజరీ జారీ చేసింది. ప్రధానమంత్రి-కుసుమ్ పథకం కోసం రిజిస్ట్రేషన్ పోర్టళ్ళు గా రెండు కొత్త వెబ్ సైట్లు అక్రమంగా పేర్కొంటున్నట్లు ఇటీవల గుర్తించడం జరిగింది. ఆ రెండు వెబ్ సైట్ల చిరునామాలను https://kusum-yojana.co.in/ మరియు https://www.onlinekusumyojana.co.in/ గా గుర్తించారు. ఈ వెబ్సైట్ల వెనుక ఉన్న దుండగులు సామాన్య ప్రజలను మోసగించడంతో పాటు, ఈ నకిలీ పోర్టళ్ళ ద్వారా సంగ్రహించిన సమాచారాన్ని దుర్వినియోగం చేస్తున్నారు. ఈ వెబ్సైట్ల వెనుక ఉన్న దుండగులపై ఎం.ఎన్.ఆర్.ఈ. చర్యలు తీసుకుంటోంది. కాగా, ఈ వెబ్సైట్లకు డబ్బు లేదా సమాచారాన్ని అందజేయవద్దని, మంత్రిత్వశాఖ ఔత్సాహిక లబ్ధిదారులను, సాధారణ ప్రజలను హెచ్చరించింది.
అదేవిధంగా, వార్తా పోర్టళ్ళు కూడా తమ డిజిటల్ లేదా ప్రింట్ మాధ్యమాల ద్వారా ప్రచారం కల్పించే ముందు ప్రభుత్వ పథకాలకు రిజిస్ట్రేషన్ పోర్టల్ అని చెప్పుకునే వెబ్ సైట్ల ప్రామాణికతను తనిఖీ చేయాలని సూచించారు.
ప్రధానమంత్రి-కుసుమ్ పథకానికి, ఎం.ఎన్.ఆర్.ఈ., 2019 మార్చి, 8వ తేదీన పరిపాలనా ఆమోదం జారీ చేసింది. కాగా, ఈ పథకం అమలుకు, 2019 జులై, 22వ తేదీన మార్గదర్శకాలు జారీ చేయబడ్డాయి. సౌర పంపుల ఏర్పాటు, ఇప్పటికే గ్రిడ్ తో అనుసంధానించబడి ఉన్న వ్యవసాయ పంపులకు సౌర విద్యుత్తు సరఫరా, గ్రిడ్ తో అనుసంధానమయ్యే పునరుత్పాదక విద్యుత్ ప్లాంట్ల ఏర్పాటు మొదలైన వాటిని ఈ పథకం సమకూరుస్తుంది. ఈ పథకాన్ని ప్రారంభించిన తరువాత, కొన్ని వెబ్సైట్లు ప్రధానమంత్రి=కుసుమ్ పథకానికి రిజిస్ట్రేషన్ పోర్టళ్ళుగా చెప్పుకుంటూ ప్రజలను మోసం చేస్తున్నాయి. ఈ నేపథ్యంలో, లబ్దిదారులకు, సాధారణ ప్రజలకు ఎటువంటి నష్టం జరగకుండా ఉండటానికి, ఎం.ఎన్.ఆర్.ఈ. గతంలో 18.03.2019 తేదీ మరియు 03.06.2020 తేదీలలో అడ్వైజరీలను జారీ చేస్తూ, ఇటివంటి వెబ్ సైట్లలో ఎటువంటి రిజిస్ట్రేషన్ ఫీజును జమ చెయవద్దనీ, ఈ వెబ్సైట్లలో వారి సమాచారాన్ని అందజేయవద్దనీ సలహా ఇచ్చింది.
సంబంధిత రాష్ట్రాల్లోని అమలు సంస్థల ద్వారా ప్రధానమంత్రి-కుసుమ్ అమలు చేస్తున్నట్లు సంబంధిత భాగస్వాములందరికీ మంత్రిత్వ శాఖ తెలియజేస్తోంది. ఆ ఏజెన్సీల వివరాలు ఎమ్.ఎన్.ఆర్.ఈ. వెబ్ సైట్ www.mnre.gov.in లో అందుబాటులో ఉన్నాయి. ఈ పథకం కింద లబ్ధిదారులను ఎమ్.ఎన్.ఆర్.ఈ. తన వెబ్ సైట్ల ద్వారా నమోదు చేయదు. అందువల్ల ఈ పథకం కోసం ఎమ్.ఎన్.ఆర్.ఈ. రిజిస్ట్రేషన్ పోర్టల్ అని చెప్పుకునే ఏ పోర్టల్ అయినా అది తప్పుదారి పట్టించేది మరియు మోసపూరితమైనదిగా గుర్తించాలి. ఏదైనా అనుమానాస్పద మోసపూరిత వెబ్సైట్ ను, ఎవరైనా గమనించినట్లయితే, ఆ సమాచారాన్ని ఎమ్.ఎన్.ఆర్.ఈ. కి పిర్యాదు చేయవచ్చు.
పథకంలో పాల్గొనడానికి అర్హత గురించి సమాచారం మరియు ఈ పధకం అమలు విధానం వంటి వివరాలు ఎమ్.ఎన్.ఆర్.ఈ. వెబ్ సైట్ www.mnre.gov.in లో లభిస్తాయి. ఆసక్తి ఉన్న సాధారణ ప్రజలు ఎమ్.ఎన్.ఆర్.ఈ. వెబ్ సైట్ సందర్శించవచ్చు లేదా ఉచిత హెల్ప్ లైన్ నంబర్ 1800-180-3333 కు ఫోను చేసి తెలుసుకోవచ్చు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారత్ కోవిడ్-19 వాక్సిన్ అభివృద్ధిని వేగవంతం చేయడానికి మిషన్ కోవిడ్ సురక్షను ప్రారంభించిన ప్రభుత్వం
కేంద్ర ప్రభుత్వం  మిషన్ కోవిడ్ సురక్ష- ఇండియన్ కోవిడ్-19 వ్యాక్సిన్ డెవలప్మెంట్ మిషన్ కోసం మూడవ ఉద్దీపన ప్యాకేజీని రూ.900 కోట్లతో ప్రకటించింది. ఇండియన్ కోవిడ్ -19 వ్యాక్సిన్ల పరిశోధన మరియు అభివృద్ధి కోసం బయోటెక్నాలజీ విభాగానికి  ఈ గ్రాంట్ అందిస్తారు.
చికిత్స విధానం అభివృద్ధి, తయారీ, మోహరింపులో నియంత్రణ సౌలభ్యం కోసం కోవిడ్-19 వ్యాక్సిన్ డెవలప్మెంట్ మిషన్ ఆద్యంత ఫలితాలు ఇచ్చే దృష్టితో వేగవంతమైన ఉత్పత్తి అభివృద్ధి వైపు అందుబాటులో ఉన్న, నిధుల వనరులను ఏకీకృతం చేస్తుంది. ఇది సుమారుగా 5-6 వ్యాక్సిన్ కాండిడేట్ ల అభివృద్ధిని వేగవంతం చేస్తుంది. కోవిడ్ మరింత వ్యాప్తి చెందకుండా అడ్డుకట్ట వేయడానికి, ప్రజారోగ్య వ్యవస్థలలో ప్రవేశపెట్టడానికి రెగ్యులేటరీ అధికారుల పరిశీలన కోసం వీటిని లైసెన్సర్ కి మరింత దగ్గరకు తీసుకొచ్చి, ప్రయత్నం జరుగుతోంది.
ఫండ్ ముఖ్యమైన లక్ష్యాలు ప్రీ-క్లినికల్ & క్లినికల్ డెవలప్మెంట్ను వేగవంతం చేయడం; ప్రస్తుతం క్లినికల్ దశల్లో ఉన్న లేదా క్లినికల్ దశలో అభివృద్ధి చెందడానికి సిద్ధంగా ఉన్న కోవిడ్-19 వ్యాక్సిన్ కాండిడేట్ లైసెన్స్, క్లినికల్ ట్రయల్ సైట్లను ఏర్పాటు చేయడం మరియు ప్రస్తుతం ఉన్న ఇమ్యునోఅస్సే ప్రయోగశాలలు, కేంద్ర ప్రయోగశాలలు మరియు జంతు అధ్యయనాలకు అనువైన సౌకర్యాలు, ఉత్పత్తి సౌకర్యాలు మరియు ఇతర పరీక్షా సౌకర్యాలను బలోపేతం చేయడం కోవిడ్ -19 టీకా అభివృద్ధికి మద్దతు ఇవ్వడం.
కోవిడ్ సురక్ష మిషన్ మొదటి దశకు 12 నెలల కాలానికి రూ .900 కోట్లు కేటాయించారు. మొత్తం 10 వ్యాక్సిన్ కాండిడేట్లను బయోటెక్నాలజీ విభాగం ఇప్పటివరకుఅకాడెమియా మరియు ఇండస్ట్రీ రెండింటిలోనూ మద్దతు ఇచ్చింది. ప్రస్తుతం 5 వ్యాక్సిన్ అభ్యర్థులు రష్యన్ వ్యాక్సిన్ స్పుత్నిక్-వితో సహా మానవ పరీక్షల్లో ఉన్నాయి, త్వరలో మానవ పరీక్షలు చేపట్టడానికి మరో 3 వాక్సిన్లు ముందస్తు దశలలో సిద్ధంగా ఉన్నాయి.
సైన్స్ అండ్ టెక్నాలజీ మంత్రిత్వ శాఖ బయో టెక్నాలజీ విభాగం కార్యదర్శి, ఛైర్పర్సన్ బిరాక్ డాక్టర్ రేణుస్వరూప్ మాట్లాడుతూ, "మిషన్ కోవిడ్ సురక్ష మన దేశానికి స్వదేశీ, సరసమైన మరియు ప్రాప్తి చేయగల వ్యాక్సిన్ల అభివృద్ధిని ప్రారంభించడం మా లక్ష్యం. ఇది ఆత్మ నిర్భర్ భారత్ జాతీయ మిషన్ను సంపూర్ణం చేస్తుంది" అని అన్నారు. టీకా తయారీలో భారతదేశం అపారమైన నైపుణ్యాన్ని వినియోగిస్తోందని, ఈ నేషనల్ కోవిడ్ వ్యాక్సిన్ మిషన్ ద్వారా, మా టీకా తయారీదారులు భారతదేశానికి మాత్రమే కాకుండా ప్రపంచానికి కూడా సరసమైన మరియు అందుబాటులో ఉన్న వ్యాక్సిన్ను అభివృద్ధి చేస్తారని మేము విశ్వసిస్తున్నాము ”అని ఆమె తెలిపారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ తో సమావేశమైన శ్రీ లంక ఆర్థిక మంత్రి శ్రీబెసిల్ రాజపక్షె
భారతదేశం లో ఆధికారిక యాత్ర కు విచ్చేసిన శ్రీ లంక ఆర్థిక మంత్రి శ్రీ బెసిల్ రాజపక్షే ప్రధాన మంత్రి శ్రీ నరేంద్ర మోదీ తో న్యూ ఢిల్లీ లో ఈ రోజు న సమావేశమయ్యారు.
ద్వైపాక్షిక ఆర్థిక సహకారాన్ని పెంపొందింప చేసుకోవడం కోసం రెండు దేశాలు అమలు చేస్తున్న కార్యక్రమాల పై ఆర్థిక మంత్రి శ్రీ రాజపక్షే ప్రధాన మంత్రి కి వివరించారు. శ్రీ లంక ఆర్థిక వ్యవస్థ కోసం భారతదేశం అందిస్తున్న సమర్ధన కు గాను ఆయన తన ధన్యవాదాల ను తెలియజేశారు.
ప్రధాన మంత్రి భారతదేశం అనుసరిస్తున్న ‘నేబర్ హుడ్ ఫస్ట్’ విధానం మరియు ఎస్.ఎ.జి.ఎ.ఆర్  సిద్ధాంతం లో శ్రీ లంక పోషిస్తున్న కేంద్రీయ భూమిక ను గురించి మాట్లాడారు. స్నేహపూర్ణమైన శ్రీ లంక ప్రజానీకాని కి భారతదేశం సదా వెన్నంటి నిలుస్తుందని ఆయన పునరుద్ఘాటించారు.
సాంస్కృతిక రంగం సహా, ఇరు దేశాల ప్రజల మధ్య గాఢతరం గా మారుతున్న సంబంధాలను గురించి ఆర్థిక మంత్రి శ్రీ బెసిల్ రాజపక్షే ప్రస్తావించారు. ప్రధాన మంత్రి బౌద్ధ మరియు రామాయణ పర్యటన సర్క్యూట్ లను గురించి సంయుక్తంగా ప్రచారం చేపడితే పర్యటకుల రాక పోక లు పెరిగేందుకు అవకాశం ఉంటుందన్నారు.
అంతరిక్ష విభాగం
అధిక నాణ్యత, తక్కువ ఖర్చుతో కూడుకున్న ఫేస్ మాస్క్ ను బార్క్ అభివృద్ధి చేసింది : డాక్టర్ జితేంద్ర సింగ్
అణు ఇంధన శాఖ కు అనుబంధంగా ముంబాయిలో ఉన్న భాభా అటామిక్ రీసెర్చ్ సెంటర్  అధిక నాణ్యత గల ఫేస్ మాస్క్ ను అభివృద్ధి చేసింది. హెపా ఫిల్టర్ ను ఉపయోగించి అభివృద్ధి చేసిన ఈ మాస్క్ తక్కువ ఖర్చు తో తయారౌతుందని కూడా భావిస్తున్నారు.
ఈశాన్య ప్రాంత అభివృద్ధి మంత్రిత్వ శాఖ ,సహాయమంత్రి , ప్రధానమంత్రి కార్యాలయం, సిబ్బంది, ప్రజా పిర్యాదులు, పింఛన్లు, అణుశక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్, గత ఏడాది కాలంలో తన మంత్రిత్వ శాఖలు సాధించిన కొన్ని ప్రధాన విజయాల గురించి తెలియజేస్తూ ఈ విషయాన్ని వెల్లడించారు.
అణు ఇంధన శాఖ కింద ఆర్ & డి సంస్థలు, విద్యాసంస్థలు, ఎయిడెడ్ ఆసుపత్రులు, ప్రభుత్వ రంగ సంస్థలు మొదలైన 30 యూనిట్లు ఉన్నాయి. ప్రముఖ శాస్త్రవేత్త డాక్టర్ హోమి జె. భాభా స్థాపించిన ముంబై లోని భాభా అటామిక్ రీసెర్చ్ సెంటర్ కూడా అణుఇంధన శాఖ ఆధ్వర్యంలో పనిచేస్తోంది.
గత సంవత్సర కాలంలో, అణు ఇంధన శాఖ చేసిన కొన్ని ప్రధాన కార్యకలాపాలు మరియు కార్యక్రమాల గురించి డాక్టర్ జితేంద్ర సింగ్ ప్రస్తావిస్తూ, కోవిడ్-19 మహమ్మారి నేపథ్యంలో సమాజానికి మద్దతుగా సేవలందిస్తున్న శాస్త్రజ్ఞులను అభినందించారు. అటామిక్ / న్యూక్లియర్ శాస్త్రవేత్తలు అధిక నాణ్యత గల ఫేస్ మాస్క్తో పాటు, వ్యక్తిగత రక్షణ పరికరాలు  ను రేడియేషన్ స్టెరిలైజేషన్ తరువాత తిరిగి ఉపయోగించే విధంగా ప్రోటోకాల్ను కూడా అభివృద్ధి చేశారని ఆయన తెలియజేశారు. అయితే, ఇది ప్రస్తుతం కేంద్ర ఆరోగ్య, కుటుంబ సంక్షేమ మంత్రిత్వ శాఖ పరిశీలనలో ఉందని ఆయన చెప్పారు.
ఆర్.టి.పి.సి.ఆర్. టెస్టింగ్ కిట్ లను అభివృద్ధి చేయడానికి కొత్త ప్రాంతాలను గుర్తించినట్లు కూడా డాక్టర్ జితేంద్ర సింగ్ తెలిపారు. ఈ కిట్ ధర తక్కువగా ఉండడంతో పాటు ఫలితాలను వేగంగా విశ్లేషించగలదని ఆయన చెప్పారు.
గత ఆరు సంవత్సరాల కాలంలో అణుశక్తి శాఖకు అందించిన ప్రత్యేక ప్రేరణ మరియు బడ్జెట్ కేటాయింపులకు ప్రధానమంత్రి శ్రీ నరేంద్రమోదీ కి డాక్టర్ జితేంద్ర సింగ్ ధన్యవాదములు తెలియజేశారు. ప్రధానమంత్రి ప్రకటించిన 20 లక్షల కోట్ల ప్యాకేజీ గురించి ఆయన మాట్లాడుతూ, ఇందులో, వివిధ రకాల పండ్లు మరియు కూరగాయలు ఎక్కువ రోజులు తాజా గా ఉంచడానికి ఉపయోగపడే, రేడియేషన్ ప్లాంట్లను దేశవ్యాప్తంగా ఏర్పాటు చేసే పధకం కూడా ఉందని చెప్పారు.
ఇప్పటివరకు దక్షిణ భారతదేశంలోని కొన్ని రాష్ట్రాలకు లేదా మహారాష్ట్ర వంటి పశ్చిమ ప్రాంతాలకు మాత్రమే పరిమితంగా ఉన్న అణుశక్తి కార్యకలాపాలు, ప్రస్తుతం దేశంలోని వివిధ ప్రాంతాలకు విస్తరించడం, మోడీ ప్రభుత్వంలో సాధించిన ఒక ముఖ్యమైన విజయమని, డాక్టర్ జితేంద్ర సింగ్ ఈ సందర్భంగా పేర్కొన్నారు. ఉత్తర భారతదేశంలో మొట్టమొదటి అణు కర్మాగారాన్ని ఢిల్లీ కి చాలా దగ్గరగా ఉన్న గోరఖ్పూర్ అనే ప్రదేశంలో ఏర్పాటు చేసే పని జరుగుతోందని ఆయన తెలియజేశారు.
<><><>
(Visitor Counter : 235
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 46వ రోజు కూడా కొత్తకేసులకంటే కోలుకున్నవారే ఎక్కువ
11వ రోజుకూడా 50 వేల లోపే కొత్త కేసులు
భారత్ లో ఒకటిన్నర నెలలకు పైగా కొత్త కేసులకంటే కోలుకున్నవారే ఎక్కువగా ఉంటున్నారు. 46 వ రోజు కూడా ఇదే ధోరణి కొనసాగింది. అదే విధంగా రోజువారీ కొత్త కేసులు గత 11 రోజులుగా 50 వేలలోపే ఉంటున్నాయి. గత 24 గంటలలో 44,739 మంది కోవిడ్ బాధితులు కోలుకోగా కొత్తకేసులు 38,617 నమోదయ్యాయి. దీంతో నికరంగా 6122 కేసుల తేడా తేలింది. ప్రస్తుతం మొత్తం చికిత్సలో ఉన్నవారి సంఖ్య 4,46,805 కాగా ఇది ఇప్పటిదాకా పాజిటివ్ కేసులుగా నమోదైనవారిలో కేవలం 5.01% మాత్రమే.
సగటున రోజువారీ కొత్త కేసులు కొద్ది వారాలుగా తగ్గుతూ వస్తున్నాయి.
కోవిడ్ రాకుండా తీసుకోవాల్సిన జాగ్రత్తల విషయంలో ప్రజలలో అవగాహన పెరగటం కారణంగా అమెరికా, యూరప్ దేశాలకు భిన్నంగా కొత్త కేసులు భారత్ లో తగ్గుముఖం పట్టాయి.
కోలుకున్నవారి శాతం బాగా మెరుగుపడి 93.52% చేరింది. ఇప్పటివరకు కోలుకున్న మొత్తం కోవిడ్ బాధితులు 83,35,109 మంది కాగా గత 24 గంటలలో తాజాగా కోలుకున్నవారిలో 74.98% కేసులు 10 రాష్ట్రాల్లోనే వచ్చాయి. 6,620 మంది కోలుకున్న కేరళ మొదటి స్థానంలో ఉండగా, 5,123 మందితో మహారాష్ట్ర, 4,421 మందితో ఢిల్లీ ఆ తరువాత స్థానాల్లో ఉన్నాయి.
గత 24 గంటలలో వచ్చిన కొత్త కేసులలో 76.15% మేరకు పది రాష్టాలనుంచే ఉన్నాయి. ఢిల్లీలో అత్యధికంగా 6,396 కేసులు నమోదు కాగా కేరళలో 5,792 , పశ్చిమ బెంగాల్ లో 3,654 వచ్చాయి.
గత 24 గంటలలో మొత్తం 474 మంది మరణించగా, వారిలో 78.9% మంది కేవలం పది రాష్ట్రాలకు చెందినవారే ఉన్నారు. ఈ మరణాలలో 20.89% కేవలం ఢిల్లీలో నమోదు కాగా 68 మరణాలతో మహారాష్ట్ర, 52 మరణాలతో పశ్చిమ బెంగాల్ ఆ తరువాత స్థానాల్లో ఉన్నాయి.
హోం మంత్రిత్వ శాఖ
ఆగస్టు 14వ తేదీని 'విభజన గాయాల స్మృతి దినం'గా పాటించాలన్న ప్రధాన మంత్రి శ్రీ నరేంద్ర మోడీ నిర్ణయాన్ని స్వాగతించిన కేంద్ర హోం మంత్రి శ్రీ అమిత్ షా
దేశ విభజన సమయంలో హింస, ద్వేషం నీడన స్థానభ్రంశం చెందిన మన అసంఖ్యాక సోదర సోదరీమణులు మరియు వారి త్యాగాల జ్ఞాపకార్థం ఆగస్టు 14వ తేదీని 'విభజన గాయాల స్మృతి దినం'గా పాటించాలని శ్రీ నరేంద్ర మోడీ నిర్ణయం
“ప్రధాన మంత్రి శ్రీ నరేంద్ర మోడీ ఈ సున్నితమైన నిర్ణయం తీసుకోవడాన్ని నేను స్వాగతిస్తున్నాను"
"దేశ విభజన గాయం మరియు ఈ సందర్భంగా ప్రియమైన వారిని కోల్పోయిన బాధను మాటల్లో వర్ణించలేము"
"విభజన గాయాల స్మృతి దినోత్సవం సమాజం నుండి వివక్ష మరియు దురుద్దేశాలను
తొలగించడం ద్వారా శాంతి, ప్రేమ మరియు ఐక్యతను బలపరుస్తుందని నేను కచ్చితంగా నమ్ముతున్నాను"
ఆగస్టు 14వ తేదీని 'విభజన గాయాల స్మృతి దినం'గా పాటించాలన్న ప్రధాన మంత్రి శ్రీ నరేంద్ర మోడీ నిర్ణయాన్ని కేంద్ర హోం మంత్రి శ్రీ అమిత్ షా స్వాగతించారు. దీనికి సంబంధించి శ్రీ అమిత్ షా ఒక ట్వీట్ చేశారు. “దేశ విభజన సమయంలో హింస మరియు ద్వేషం యొక్క నీడలో స్థానభ్రంశం చెందిన మా అసంఖ్యాకమైన సోదరీమణులు, సోదరుల త్యాగం మరియు వారి పోరాటం జ్ఞాపకార్థంగా శ్రీ నరేంద్ర మోదీ 14వ తేదీని 'విభజన గాయాల స్మృతి దినం'గా పాటించాలని నిర్ణయించుకున్నారు. ఈ సున్నిత నిర్ణయం తీసుకున్న ప్రధాని శ్రీ నరేంద్ర మోడీ చర్యను నేను స్వాగతిస్తున్నాను” అని తన ట్వీట్లో మంత్రి అమిత్ షా పేర్కొన్నారు. కేంద్ర హోం మంత్రి ఈ విషయంమై తన అభిప్రాయాన్ని తెలుపుతూ "దేశ విభజన గాయం మరియు ప్రియమైన వారిని కోల్పోయిన బాధను మాటల్లో వర్ణించలేనిది. సమాజం నుండి వివక్ష మరియు దురుద్దేశాన్ని తొలగించడం ద్వారా 'విభజన గాయాల స్మృతి దినం' శాంతి, ప్రేమ మరియు ఐక్యతను బలపరుస్తుందని నేను ఖచ్చితంగా నమ్ముతున్నానని అన్నారు.
(Visitor Counter : 149
రక్షణ మంత్రిత్వ శాఖ
శిక్షణ పొందిన 20 మిలిటరీ అశ్వాలు, మందుపాతరలు గుర్తించగల 10 శునకాలను బంగ్లాదేశ్ సైన్యానికి అప్పగించిన భారత సైన్యం
భారత్-బంగ్లాదేశ్ మధ్య, ముఖ్యంగా ఇరు సైన్యాల మధ్య బంధాన్ని మరింత బలోపేతం చేసే ప్రయత్నంలో భాగంగా, శిక్షణ పొందిన 20 మిలిటరీ గుర్రాలు, మందుపాతరలు గుర్తించగల 10 శునకాలను బంగ్లాదేశ్ సైన్యానికి భారత సైన్యం బహూకరించింది. సైన్యానికి చెందిన 'రీమౌంట్, వెటర్నరీ కార్ప్స్' వీటికి శిక్షణ ఇచ్చింది. ఈ ప్రత్యేక అశ్వాలు, శునకాలను నియంత్రించేందుకు బంగ్లాదేశ్ సైనికులకు కూడా భారత సైన్యం శిక్షణ ఇచ్చింది.
భారత బృందానికి మేజర్ జనరల్ నరీందర్ సింగ్ ఖ్రౌద్, బంగ్లాదేశ్ బృందానికి మేజర్ జనరల్ మొహమ్మద్ హుమయూన్ కబీర్ నాయకత్వం వహించారు. రెండు దేశాల సరిహద్దులోని 'పెట్రాపోల్-బెనాపోల్ ఇంటిగ్రేటెడ్ చెక్పోస్ట్' వద్ద ఈ కార్యక్రమం జరిగింది. బంగ్లాదేశ్లో భారత హై కమిషనర్ కూడా ఈ కార్యక్రమంలో పాల్గొన్నారు.
బంగ్లాదేశ్తో భారత్ భాగస్వామ్యం, పొరుగు దేశాలతో సఖ్యత విషయంలో ఈ ప్రాంతంలో నమూనాగా మారింది. రెండు దేశాల బంధం ఈ చర్యతో మరింత బలోపేతమవుతుందని భావిస్తున్నారు.
"భారత సైన్యంలోని శునకాల పనితీరు ప్రశంసనీయం. రక్షణ సంబంధ అంశాల్లో బంగ్లాదేశ్కు సాయం అందించేందుకు మేం సదా సిద్ధం. రక్షణ విషయంలో ఈ శునకాలు వాటి స్ఫూర్తిని నిరూపించుకున్నాయి. మందుపాతలతోపాటు, నిషేధిత పదార్థాల గుర్తింపులో, బంగ్లాదేశ్కు అందించిన శునకాలు అత్యంత సమర్థవంతమైనవి" అని మేజర్ జనరల్ నరీందర్ సింగ్ ఖ్రౌద్ తెలిపారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
‘ఏక్ తారీఖ్,, ఏక్ ఘంటా.. ఏక్ సాథ్..’
- 1 అక్టోబర్, 2023 ఉదయం 10 గంటలకు స్వచ్ఛత కోసం పౌరుల నేతృత్వంలోని ఒక గంట శ్రమదాన్ కార్యక్రమపు జాతీయ కార్యాచరణకు పిలుపు
నాడు పోస్ట్ చేయడమైనది: తొమ్మిదేళ్ల క్రితం ప్రధాన మంత్రి శ్రీ నరేంద్ర మోదీ 2014లో స్వచ్ఛత కోసం ఒక స్పష్టమైన పిలుపు ఇచ్చారు. అన్ని వర్గాల పౌరులు స్వచ్ఛ భారత్కు యాజమాన్యాన్ని తీసుకోవడంలో అపారమైన ఉత్సాహంతో పరస్పరం స్పందించారు. ఫలితంగా, స్వచ్ఛత జాతీయ ప్రవర్తనగా మారింది మరియు స్వచ్ఛ భారత్ మిషన్ ఇంటి పేరుగా మారింది. గాంధీ జయంతి సందర్భంగా ప్రధానమంత్రి తోటి పౌరులకు ప్రత్యేకమైన కార్యాచరణకు పిలుపునిచ్చాడు. మన్ కీ బాత్ 105వ ఎపిసోడ్లో అక్టోబర్ 1వ తేదీ ఉదయం 10 గంటలకు స్వచ్ఛత కోసం ఒక గంట శ్రమదాన్ కార్యక్రమం చేపట్టాలని ప్రధాని విజ్ఞప్తి చేశారు. బాపు జయంతి సందర్భంగా పౌరులందరూ సమిష్టిగా 'స్వచ్ఛాంజలి' ఘటించాలని కోరారు. ‘స్వచ్ఛతా హి సేవాభియాన్’పై ఆయన మాట్లాడుతూ.. “అక్టోబర్ 1వ తేదీ ఆదివారం ఉదయం 10 గంటలకు పరిశుభ్రతపై పెద్ద కార్యక్రమాన్ని నిర్వహించబోతున్నాం. మీరు కూడా సమయాన్ని వెచ్చించి పరిశుభ్రతకు సంబంధించిన ఈ కార్యక్రమంలో సహకరించాలని కోరారు. మీరు మీ వీధిలో లేదా పరిసరాల్లో లేదా పార్క్, నది, సరస్సు లేదా మరేదైనా బహిరంగ ప్రదేశంలో కూడా ఈ పరిశుభ్రత కార్యక్రమం చేపట్టి పాలుపంచుకోవచ్చు అని అన్నారు. ఈ మెగా క్లీన్నెస్ డ్రైవ్ అన్ని వర్గాల పౌరులను మార్కెట్ స్థలాలు, రైల్వే ట్రాక్లు వాటర్ బాడీలు పర్యాటక ప్రదేశాలు, మతపరమైన ప్రదేశాలు మొదలైన బహిరంగ ప్రదేశాల క్లీనింగ్ కార్యకలాపాలలో చేరాలని పిలుపునిచ్చారు. ప్రతి పట్టణం, గ్రామ పంచాయతీ, పౌర విమానయానం, రైల్వేలు, ఇన్ఫర్మేషన్ & టెక్నాలజీ మొదలైన ప్రభుత్వంలోని అన్ని రంగాలు, ప్రభుత్వ సంస్థలు ఎన్.జి.ఓ/ ఆర్.డబ్ల్యు.ఏ/ ప్రయివేటు సంస్థలు పౌరుల నేతృత్వంలో పరిశుభ్రత కార్యక్రమాలను చేపట్టేలా వ్యవస్థను సులభతరం చేస్తాయి. క్లీనింగ్ ఈవెంట్లను నిర్వహించడానికి ఆసక్తి ఉన్న సంస్థ యుఎల్బీ/ జిల్లా పరిపాలన పోర్టల్లో ఆన్లైన్లో దరఖాస్తు చేసుకోవచ్చు. స్వచ్ఛత హి సేవా - పౌరుల పోర్టల్ https://swachhatahiseva.com/ ప్రత్యేకంగా- ఆర్కిటెక్చర్ చేయబడిన IT ప్లాట్ఫారమ్లో ప్రజల సమాచారం కోసం పరిశుభ్రత ఈవెంట్లు అందుబాటులో ఉంటాయి. పరిశుభ్రత సైట్లో, పౌరులు చిత్రాలను క్లిక్ చేయవచ్చు మరియు పోర్టల్లో కూడా అప్లోడ్ చేయవచ్చు. పౌరులు, ప్రభావశీలులు ఈ కార్యక్రమంలో చేరాలని మరియు స్వచ్ఛతా అంబాసిడర్లుగా మారడం ద్వారా ప్రజల ఉద్యమానికి నాయకత్వం వహించాలని ఆహ్వానించే విభాగాన్ని కూడా పోర్టల్ నిర్వహిస్తుంది. ఈ మెగా క్లీన్నెస్ డ్రైవ్ స్వచ్ఛతా పఖ్వాడా - స్వచ్ఛతా హి సేవ2023లో భాగంగా సెప్టెంబరు 15 నుండి అక్టోబరు 02 వరకు నిర్వహించబడుతుంది. పౌరులు పాత భవనాల పునరుద్ధరణ, నీటి వనరులు, ఘాట్లు, గోడలకు పెయింటింగ్లు వేయడం, రంగోళి పోటీలు నిర్వహించడం వంటి వివిధ పరిశుభ్రత కార్యక్రమాలను చేపట్టవచ్చు. పఖ్వాడా ప్రారంభించినప్పటి నుండి, ఇప్పటి వరకు 5కోట్ల మంది పౌరులు పఖ్వాడా కార్యక్రమంలో చేరారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఆహారంలో క్యాన్సర్ ప్రేరక, ఉత్పరివర్తన సమ్మేళనాలను గుర్తించడానికి ఎలక్ట్రోకెమికల్ సెన్సింగ్ ప్లాట్ఫామ్ను అభివృద్ధి చేసిన ఐఏఎస్టి
ఇన్స్టిట్యూట్ ఆఫ్ అడ్వాన్స్డ్ స్టడీ ఇన్ సైన్స్ అండ్ టెక్నాలజీ , క్యాన్సర్, ఉత్పరివర్తన సమ్మేళనాన్ని గుర్తించడానికి ఎలక్ట్రోకెమికల్ సెన్సింగ్ ప్లాట్ఫామ్ను అభివృద్ధి చేసింది. N- నైట్రోసోడిమెథైలామైన్ , ఎన్- నైట్రోసోడిథెనోలమైన్  కొన్నిసార్లు కొన్ని మాంస పదార్థాలు, కొంత జున్ను, తక్కువ కొవ్వు ఉన్న పాలు వంటి ఆహార పదార్ధాలలో కనిపిస్తాయి. డిఎన్ఏ లో కార్బన్ సూక్ష్మ పదార్ధాలను  స్థిరీకరించడం ద్వారా సవరించిన ఎలక్ట్రోడ్ను అభివృద్ధి చేస్తూ ఇది సాధించబడింది.
పట్టణ భారతీయుల మారుతున్న ఆహారపు అలవాట్లతో, మాంసాలు, బేకన్, కొన్ని జున్ను, తక్కువ కొవ్వు పొడి పాలు, చేపలలో నైట్రోసమైన్ కుటుంబానికి చెందిన హానికరమైన రసాయనాలకు వారు గురవుతారని శాస్త్రవేత్తలు అభిప్రాయపడ్డారు. ఇటువంటి రసాయనాలలో ఎన్డిఎంఏ, ఎన్డిఈఏ వంటి క్యాన్సర్ కారకాలు ఉన్నాయి, ఇవి మన డిఎన్ఏ రసాయన కూర్పును కూడా మార్చవచ్చు. అందువల్ల వాటిని గుర్తించడానికి డిటెక్షన్ టెక్నిక్లను అభివృద్ధి చేయడం చాలా ముఖ్యం.
ఇది ఎలెక్ట్రోకెమికల్ సెన్సార్ కాబట్టి, కార్బన్ చుక్కలను  జమ చేసి, వాటిపై బ్యాక్టీరియా డిఎన్ఏని స్థిరీకరించడం ద్వారా ఎలక్ట్రోడ్ అభివృద్ధి చేయబడింది. ప్రస్తుత స్థితిని కొలవడానికి ఈ ఎలక్ట్రోడ్ వ్యవస్థ ఉపయోగించబడింది. ఎన్డిఎంఏ, ఎన్డిఈఏ రెండూ ఎలక్ట్రోడ్లోని డిఎన్ఏ రసాయన నిర్మాణాన్ని మారుస్తాయి, ఇది మరింత వాహకతను కలిగిస్తుంది, చివరికి ఇది ప్రస్తుత గరిష్ట స్థాయికి దారితీస్తుంది. బేస్ జతలలో ఎ, టి, జి, సి, గ్వానైన్  ఎలెక్ట్రోకెమికల్ క్రియాశీలకంగా ఉన్నాయని శాస్త్రవేత్తలు దానిని సద్వినియోగం చేసుకున్నారు.
కొన్ని ఇతర నిర్మాణాత్మకంగా సారూప్య రసాయన సమ్మేళనాలు వ్యవస్థపై ప్రభావం కలిగిస్తాయో లేదో తనిఖీ చేయడానికి కూడా జత చేశారు. కానీ ఈ రసాయనాలు డిఎన్ఏ క్రమాన్ని మార్చలేవు కాబట్టి, అవి వ్యవస్థను ప్రభావితం చేయవు.

(Visitor Counter : 151